، هه‌ر ده‌سڵاتيگ خوينمژ ئه‌گه‌ر تاوان گه‌ورايگ كردويگ وه‌رانوه‌ر ملله‌ته‌يل و دوياخر ئه‌و ده‌سڵاته‌ له‌ناو چووگ و ده‌سڵاتيگ تر په‌يا بووگ و جياواز له‌و رژيمه‌گه‌ی ترو توايگ خوه‌ی له‌يوا نيشان به‌يگ ك خاستره‌ له‌واكه‌ی تر وه‌هه‌ر حاڵ له‌عراق و له‌شوون پرووسه‌ی ئازادی ملله‌ته‌يل عراق و له‌ناوچگن ده‌سڵات دكتاتۆری حزب به‌عس و ، وه‌په‌يابوين عراقيگ تازه‌ چه‌وه‌ڕی ئه‌وه‌ كريا فره‌يگ له‌ كيشه‌ی كورد وه‌ل حكوومه‌ت مه‌ركه‌زی به‌غدايا بايگه‌ چاره‌سه‌ركردن وه‌تايبه‌ت كيشه‌ی زه‌خم قويل ئه‌نفال و هه‌ڵه‌بجه‌ ك دو تاوان گه‌ورای دژ وه‌ئنسانيه‌ته‌ له‌عراق و جه‌هان . وه‌لی وه‌داخه‌وه‌ ئه‌وه‌ك هس وه‌پی كريه‌يگ ئه‌وه‌سه‌ ك ده‌سڵاته‌ ئيسه‌ی عراق فره‌ وه‌جددی وئاشكرا كار له‌بان ئی دو كاره‌ساته‌ نيه‌كه‌ن وه‌تايبه‌ت له‌ئاست ئاشناكردن دونيای ده‌يشت ك ئه‌را كورد فره‌ گرنگ يا موهمه‌ گشت جه‌هان بزانيگ و له‌ڕيگه‌ی زوان ده‌سڵاتدارێتی ئيسه‌ی عراقه‌وه‌ جينۆسايد كورد بناسريه‌يگ جوير ئه‌وه‌ك په‌رله‌مان عراق ئاشنای كرد .
